Som forelder og trener for disse 11 – 12 år gamle jentene var dette vondt å høre. Hvorfor i all verden skal en 12 år gammel gutt fra Trondheim hate byen som vi er så glade i? Hva galt har disse jentene gjort som fortjener å få dette slengt etter seg? Handler det om fotball?
At motstanderens supportere i en eliteseriekamp piper mot en av våre spillere - helt greit. At supportere buer når motstanderne scorer mål - fair enough. At supportere viser finger'n til dommeren - kjør på. Men la det handle om det som skjer på fotballbanen.
Jeg synes Trondheim er en fantastisk by. Jeg har sittet på Solsiden og sett på folkelivet, jeg har svippet innom Nordre på jakt etter shoppingkupp og jeg har spist mat på flotte restauranter.